Srednja škola Dalj

Dalj, Braće Radić 7.

Klasa: 602-01/16-01/38

Ur.Broj: 2158/55-16-38

Dalj, 09. 02. 2016.

POZIV NA PODNOŠENJE PONUDA

Poštovani,

Srednja škola Dalj iz Dalja, kao partner Tehničke škole Nikola Tesla iz Vukovara, u okviru projekta Zeleni start-up, financiranog od strane EU organizira studijsku posjetu ZMAG-u u trajanju od 2 dana za razdobrlje od 04.03 do 06.03.2016.. Studijsko putovanje organizira se za 28 sudionika: 12 nastavnika (8 nastavnika Tehničke škole Nikole Tesle i 4 nastavnika Srednje škole Dalj), 14 učenika ovih škola i 2 predstavnika poslodavaca/lokalne zajednice. Na temelju članka 6. i članka 7. Pravilnika o provedbi postupka javne nabave bagatelne vrijednosti pozivamo Vas da podnesete ponudu za usluge:

**Smještaj i hrana za sudionike studijske posjete.**

Studijska posjeta trajat će 2 dana (još jedan dan je planiran za putovanje). Sudionici će stići u Zagreb noć prije početka studijske posjete.

Potrebno je prenoćište za 28 sudionika.

Prijava u hotel: 04.03.2016.

Odjava iz hotela: 06.03.2016.

Večera – samo : 04.03.2016.

## 

## OPĆENITO Relevantna pozadina projekta

U svibnju 2015.g Tehnička škola Nikole Tesle započela je s provedbom projekta ''Zeleni start- up'' koji se financira kroz ESF, komponenta: Modernizacija školskih kurikuluma u strukovnim školama u skladu s Hrvatskim kvalifikacijskim okvirom i potrebama tržišta rada – faza II. Projekt će trajati 12 mjeseci, a u suradnji s partnerskom institucijom:

* Srednja škola Dalj

### Opis studijske posjete

Zmag okuplja organske vrtlare, praktičare primjenjivih tehnologija, ekološke aktiviste, dizajnere permakulture, istraživače ravnopravnih socijalnih modela organizacije s ciljem razvijanja i promoviranja permakulture, održivog razvoja, ekološke poljoprivrede, te tehnologija i modela važnih za održivi ruralni razvoj i podizanje kvalitete života ljudi. Kroz ovu studijsku posjetu sudionici imat će priliku upoznati se s načinima na koje se u ruralnim sredinama može postići kako ekološka održivost tako i socijalna i gospodarska održivost. Ekološka održivost se posebice ogleda u Recikliranom imanju gdje se koriste obnovljivi izvori energije, mogu vidjeti primjeri ekološkog graditeljstva, odgovornog gospodarenja vodama te kako otpad pretvarati u vrijedne resurse. Ekonomski i socijalni aspekt održivosti vidljiv je u zajedničkom upravljanju imovinom, a socijalna u težnji za poštivanjem različitosti, međusobnom pomaganju, prihvaćanjem socijalne pravde kao društveno vrijedne kategorije.

Studijska posjeta omogućit će sudionicima da steknu znanja, vještine vezane za područja etike, permakulturnih načela, čitanje krajolika, mikroklime, biljne zajednice, uzgoj hrane, energije, zaštite vode te permakulturnog dizajna. Nakon ove studijske posjete polaznici će biti osposobljeni da samostalno započnu rad na vlastitim projektima koje će provoditi u okviru nastave i vannastavnih aktivnosti. Glavna svrha studijske posjete i edukacija jeste pokazati nastavnicima i učenicima da imajući u vidu probleme koji nas okružuju- ekonomska kriza, klimatske promjene, nestašica fosilnih goriva nije dovoljno samo pričati o njima već je potrebno stvarati rješenja i na taj način jačati lokalnu zajednici i poticati ruralni razvoj.

VRSTA POSTUPKA NABAVE

Postupak opisan u članku 6. i 7. Pravilnika o provedbi postupka javne nabave bagatelne vrijednosti Srednje škole Dalj, Dalj dostupan na <http://ss-dalj.skole.hr/javna_nabava>

SADRŽAJ PONUDE:

Ponuda mora sadržavati:

Tehničku ponudu/ specifikaciju usluge

Troškovnik u nacionalnoj valuti

PRAVILA DOSTAVLJANJA DOKUMENATA:

Sve dokumente ponuditelj može dostaviti u neovjerenoj preslici.

Ponuda se izrađuje na hrvatskom jeziku i latiničnom pismu, a cijene se izražavaju u kunama.

KRITERIJ ZA ODABIR PONUDE:

Za odabir ponuda koristit će se ekonomski kriterij, što uz najpovoljniju cijenu uključuje i kvalitetu usluge te ispunjavanje traženih uvjeta.

KONTAKT OSOBA:

Rajko Lukić

Tel/fax: 031 590 290

[ured@ss-dalj.skole.hr](mailto:ured@ss-dalj.skole.hr)

Radujemo se Vašoj ponudi koju trebamo zaprimiti na adresu Braće radić 7, 31226 Dalj te na e-mail: [ured@ss-dalj.skole.hr](mailto:ured@ss-dalj.skole.hr) Ponude se mogu dostaviti u roku 8 dana od dana upućivanja poziva, odnosno do 18. 02. 2016. do 12:00 h.

Ponude se šalju poštom na gore navedenu adresu u zatvorenoj koverti na kojoj treba biti naznačeno: **''Ponuda za usluge u okviru projekta 'Zeleni start-up' te ''Ne otvaraj''.**

**Ponude pristigle nakon ovog roka neće se razmatrati.**

U slučaju da se odlučite ne sudjelovati u natječaju, bili bismo zahvalni da nas obavijestite pismenim putem, navodeći razloge svoje odluke.

S poštovanjem,

Rajko Lukić, ravnatelj